cyanic-selkie/wikianc huggingface dataset:
Mjøsbrua
Broen er Norges fjerde lengste bro. Den ble åpnet 16. november 1985 og erstattet både et tidligere ferjesamband mellom Mengshol og Gjøvik, og en svingete og bratt parsell med lav standard mellom Moelv og Lillehammer (blant annet Brøttumsbakkene), på østsiden av Mjøsa. E6 ble da flyttet til vestbredden mellom Biri og Lillehammer, mens gamle E6 langs østbredden ble nedklassifisert til vanlig riksvei (nå fylkesvei 213). E6 ble samtidig lagt utenom Lillehammer sentrum, utenom bebyggelsen i Moelv og riksvei 4 fikk endepunkt ved broens vestre ende. Broen ble delvis finansiert av bompenger, satsen var opprinnelig 12 kroner for personbil, 30 kroner for lastebil og 55 kroner for buss. Bomstasjonen var plassert i Moelv på østsiden av Mjøsa. Bompengeinnkrevingen startet 18. november 1985, og ble avviklet etter om lag 10 år. Forespeilet løpetid (nedbetalingstid) var 20 år.
Brokonstruksjonen veier omkring 50 000 tonn og brospennet bæres av 400 betongfylt og armerte stålpæler, opp til 90 meter høye, som ble slått ned i den løse bunnen av Mjøsa. Broen er satt sammen av 21 deler. Dekket er av betong, med et topplag av asfalt. Det svenske firmaet Johnson Construction Company AB sto for arbeidet, til en pris av 97 millioner kroner (i 1983). Det er et 40 meter bredt og 15 meter høyt seilingsløp under broen.
Nye Mjøsbrua
E6-traseen mellom Moelv og Biri var fra 2010 i en utredningsfase hos Statens vegvesen, som i planverket innebar en ny bro over Mjøsa i nærheten av den opprinnelige Mjøsbrua. Det var i utgangspunktet ikke tatt stilling til om det skulle bygges en ny tofeltsbru, som sammen med den opprinnelige Mjøsbrua ville gi to filer i hver retning, eller en helt ny firefeltsbro som sammen med den opprinnelige broen ville gi totalt tre filer i hver retning over Mjøsa. En ny bro kunne på grunn av tekniske forhold ikke bygges parallelt med den opprinnelige broen, samtidig som en eventuell utvidelse av Mjøsbrua fra to til fire kjørefelter ikke var mulig på grunn av manglende bæreevne. Ved oppstart av utarbeidelser av kommunedelplaner for ny E6 mellom Moelv og Biri i mars 2012, ønsket Statens vegvesen at det skulle utredes to firefelters broalternativer, begge sør for den opprinnelige Mjøsbrua.
På et fellesmøte for formannskapene i Ringsaker og Gjøvik i februar 2013 la Statens vegvesen et sørlig firefelts alternativ som de ønsket å arbeide videre med i planprosessen. Etter innsigelser av Riksantikvaren knyttet til kulturminner på Mjøsas østside, ble det fra kommunestyret i Ringsaker i august 2014 besluttet å utrede et nytt sørlig trasé og broalternativ, noe lenger sør enn det opprinnelige alternativet på rundt 700 meter fra dagens bro.
Utforming og materialvalg for den nye Mjøsbrua var ikke vedtatt per januar 2015, men under et idémøte mellom Statens vegvesen og NHO i mars 2010 ble det levert flere forslag på en firefelts trebro på rundt 1 400 meter med et lengste spenn på om lag 100 meter. Dette alternativet i materialvalg ville gjøre den nye Mjøsbrua til verdens lengste trebro, og syv ganger lenger enn dagens lengste trebro for trafikk, som er Flisa bru på 196 meter. Høsten 2013 ble det kjent at både Innovasjon Norge og Statens vegvesen hadde bevilget flere millioner kroner til ytterligere tekniske vurderinger av en mulig ny trebro.
Verken fylkeskommunene eller de berørte kommuner ønsker å drifte den eksisterende Mjøsbrua som en fremtidig lokalvei, og ønsker derfor å rive broen om det blir bygget ny bro. Riving vil kunne koste 192 millioner kroner med det dyreste alternativet for riving og gjenbruk av Mjøsbrua. Med en byggepris på 200 millioner kroner justert etter dagens kroneverdi (2013) ville en eventuell riving med dyreste alternativ komme opp mot samme verdi som byggekostnaden fra 1985.
I 2018 ble ansvaret for strekningen Moelv–Øyer inkludert ny bru overført fra Statens vegvesen til Nye Veier AS.
Pewex
Pewex (forkortelse for Przedsiębiorstwo Eksportu Wewnętrznego – Selskap for innenrikseksport) var en forretningskjede som fantes i Folkerepublikken Polen og som solgte varer mot betaling i vestlig valuta, særlig US-Dollar og Deutsche Mark. Dessuten aksepterte man spesielle betalingssedler utstedt av Bank Pekao SA (Bon PeKaO). I disse forretningene kunne man kjøpe vestlige varer som ikke var å oppdrive i andre statlige forretninger, som for eksempel jeans og vestlige sigaretter, alkoholdrikkevarer og konsumelektroniske varer. Forretningene ble grunnlagt i 1960-årene.
I 1990-årene ble forretningskjeden privatisert, og gikk så raskt konkurs.
Tom Sandvold
Tom Sandvold (født 17. desember 1978) er en norsk tidligere skihopper som representerte Østre Toten Skilag. Han tok sølvmedalje i NM normalbakke i Sprova i 2001. Han deltok i ett verdenscuprenn, i Vikersund 28. februar 1998, der han ble nummer 45 av 50 deltakere. Sandvold deltok i kontinentalcupen i årene 1997-2002, med 38.-plass i 2000/01 som beste sammenlagtplassering.
Frestedt
Frestedt er en kommune i kretsen Ditmarsken i delstaten Schleswig-Holstein, Tyskland. Frestedt ligger i Burg-Sankt Michaelisdonns amt, og var en del av Burg-Süderhastedts amt før sammenslåingen den 1. januar 2008.
Jon Gelius
Jon Gelius (født 26. mai 1964 i Stavanger, oppvokst i Arendal) er en norsk NRK-journalist, redaktør og programleder.
Gelius startet sin journalistiske karriere i Agderposten i hjembyen Arendal. Førstegangstjenesten tilbrakte han som journalist i Forsvarets Forum. Han ble utdannet journalist ved Høgskolen i Oslo i 1988 og kom først til NRK Sørlandet i sin praksisperiode på journalisthøgskolen. Han har siden jobbet som reporter, vaktsjef og programleder i Dagsnytt, Dagsnytt Atten, Sommeråpent, Folkemøter under Stortingsvalget 2001 og Dagsrevyen. Han var også NRKs reporter under bryllupene til både kronprins Haakon og Märtha Louise (2001 og 2002). På slutten av 1990-tallet jobbet han en kort periode som senior kommunikasjonsrådgiver og partner i Dinamo PR.
I perioden 2008–2010 var Gelius ansvarlig redaktør for NRKs nyhetssendinger i radio og TV, og internett, etter en kort periode som redaktør for TV-nyhetene med ansvar for Dagsrevyen, Kveldsnytt og nyhetssendingene på NRK2. Han var korrespondent for NRK i Washington, DC fra juni 2010 til 2013. Jon Gelius har også vært programleder (nyhetsanker) i Dagsrevyen.
I november 2017 sluttet han som nyhetsanker, og begynte i NRK Sørlandet i Kristiansand. Han flyttet samtidig fra Oslo til Arendal.
Han er bror til presten Einar Gelius.
Itacambira
Itacambira er en kommune i delstaten Minas Gerais i sørøstregionen av Brasil.
Ernst S. Selmer
Ernst Sejersted Selmer (født 11. februar 1920, død 8. november 2006) var en norsk matematiker, hovedsakelig kjent for arbeid i tallteori. Han regnes som en av Norges første kryptografer.
Ved Stabekk videregående skole var han redaktør for bladet Tall og tanker. Han ble cand.real. i 1945 etter å ha publisert flere artikler om primtall. Fra 1946 til 1957 var han universitetslektor ved Universitetet i Oslo. I 1953 ble han dr.philos. på en avhandling om diofantiske ligninger. I 1957 ble han professor i ren matematikk ved Universitetet i Bergen. Han ble medlem av Det norske vitenskapsakademi i 1961 og ble ridder av 1. klasse av St. Olavs Orden i 1983. Etter pensjonering i 1990 flyttet han til Ski.
Selmer står bak algoritmen som brukes for å beregne kontrollsifrene i norske fødselsnummer.
Selmer var sønn av professor Ernst Westerlund Selmer og bror til jusprofessor Knut S. Selmer.
I Høgteknologisenteret i Bergen (HIB) ble et forskningssenter oppkalt etter han i 2003, Selmersenteret for sikker teknologi.
Brattnipene
Brattnipene er en gruppe fjelltopper i den sentrale delen av fjellmassivet Sør-Rondane i Dronning Maud Land. De ligger femten kilometer nordvest for Mefjell og høyeste punkt måler 2370 moh.
Området ble fotografert fra fly under Thorshavn-ekspedisjonen 1936–37 og under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.
Overspenningsvern
Overspenningsvern er en beskyttelse mot uventede endringer i en elektrisk spenning.
Særlig plutselige og høye elektriske spenninger kan skade finere elektronisk utstyr (elektronikk), slike spenningsvariasjoner kan skyldes lynnedslag. Dersom det er sannsynlig at det kan oppstå skadelige overspenninger i et elektrisk anlegg, skal det monteres overspenningsvern i henhold til kravene gitt i FEL § 25 og i NEK 400-4-44 punkt 443 og 534.
I store deler av Norge er kraftnettet fortsatt IT-nett (isolated terra), hvor man i stedet for egen nøytral framføringsledning beskytter de tre kraftframføringslinjene med et overspenningsvern koblet til jord. Ved de lokale transformatorene er da nøytralpunktet (nullpunktet) hvor de tre (trefase) kraftlinjene møtes, beskyttet med overspenningsvern som fastslår forskjell mellom inn- og utgående spenning, samt nøytralpunktsavleder som kobler framføringsnettet til jord. På denne måten slipper man å framføre egen nøytral-ledning til forbrukerne.
Typer
Overspenningsvern brukt i elektriske installasjoner kan inndeles i følgende tre hovedområder:
Shivaji
Shivaji Raje Bhosle (marathi: शिवाजीराजे भोसले, //) (født 19. februar, 1627, død 3. april, 1680), ofte kjent som Chhatrapati Shivaji Maharaj (छत्रपती शिवाजी महाराज, //) var Maratharikets grunnlegger og første hersker.
Barrilito
Barrilito er et meksikansk ølmerke av typen pilsner og produseres av Grupo Modelo. Flasken har en form som skiller seg en del ut fra andre meksikanske ølmerker.
Hamar Ruins
Hamar Ruins er en amerikansk fotballklubb fra Hamar. Klubben ble stiftet i 1995 på Hamar, på samme tid som Eidsvoll 1814's. Hamar Ruins har omtrent 50 spillere, fordelt på de fire nivåene U13, U16, U19 og seniorer. Lagets farger er lilla og hvitt og de spiller sine hjemmekamper på Presterudbanen ved Storhamar.
Hamar Ruins har håvet inn sju NM-gull. I 2002 vant både U16 og U19 Norgesmesterskapet i Amerikansk fotball, i 2004 tok U19 NM-gullet igjen og U19 brakte gullet til Hamar året etter igjen, i 2005 med seier over Oslo Vikings. I 2006 vant Hamar Ruins U16 NM. I 2007 vant de også finalen, mot Oslo Vikings, og den endte 19-6.
Tate Online
Tate Online er en del av Tate Gallery, et britisk nettverk av gallerier. Det utgjør en femtedel av galleriet, og eier samlingen i fellesskap med de andre delene. Forskjellen er at den kun utstiller verkene digital over internett. Tate Online forvalter også de digitale rettighetene til verkene i samlingen.
Nettstedet ble opprettet for å gjøre samlingen tilgjengelig for et større publikum og for å øke publikums deltagelse i gallerienes aktiviteter gjennom interaktive funksjoner
Prosjektet Tate in Space er underlagt Tate Online.
Eksterne lenker
Tate
Negra Modelo
Negra Modelo er et meksikansk ølmerke ølmerke av type Vienna lager som har vært produsert av Grupo Modelo siden 1926. Negra Modelo er et av de mest solgte mørke ølmerkene i Mexico og en eksportutgave selges både i USA og i store deler av Europa.
Økernliveien (Oslo)
Økernliveien (1–5, 2–6) er en vei på Økern i bydel Bjerke i Oslo. Den går Økernveien til Krokliveien. Navnet ble vedtatt i 1927.
Gusinooziorsk
Gusinooziorsk (russisk: Гусиноозёрск) er en by i Republikken Burjatia i Russland. Den ligger i nordenden av Gusinojesjøen, rundt 100 km sørvest for Ulan-Ude. Innbyggertall: 25 400 (est. 2005), 26 502 (folketelling 2002).
Byen ble grunnlagt i 1939 under navnet Shakhty (russisk: Ша́хты) i forbindelse med utbygging av forekomster av brunkull i området. Navnet ble i 1953 endret til det nåværende Gusinooziorsk.
Antonio Cabrini
Antonio Cabrini ('Il Bell'Antonio') (født 8. oktober 1957 i Cremona) er en tidligere italiensk fotballspiller.
Cabrini var en offensiv venstreback som spilte for de italienske klubbene Cremonese, Atalanta BC, Juventus og Bologna.
Han spilte 73 kamper for og scoret 9 mål. I VM-finalen i 1982 mot ble han den første spilleren som hadde bommet på et straffespark i en VM-finale. Han bommet på stillingen 0-0, men Italia vant likevel finalen med resultatet 3-1.
Alyssa Milano
Alyssa Jayne Milano (født 19. desember 1972 i Brooklyn i New York City) er en amerikansk sanger og skuespiller, som blant annet har spilt i Charmed. Her spilte hun den yngste søsteren, Phoebe Halliwell. Hun spilte i serien alle åtte årene, og de tre siste årene ble hun produsent med medspilleren og venninnen Holly Marie Combs.
15. oktober 2017 foreslo en venn av Milano at hun burde poste en melding på sin Twitter-konto. Hun oppfordret med denne posten kvinner som hadde vært utsatt for seksuell trakassering og overgrep til å legge inn #metoo som statusoppdatering. Dette var for å måle de utbredte problemene ved seksuelt misbruk. Hun ble inspirert til å bringe en bevissthet rundt sexforbrytelser blant kvinner i kjølvannet av Harvey Weinsteins utvisning fra Academy of Motion Picture Arts and Sciences for seksuelle forbrytelser mot kvinner i filmindustrien. Milano understreket at grunnlaget for hennes hashtag var å skape en plattform hvor kvinner hadde en "mulighet, uten å måtte gå i detalj om deres historier dersom de ikke ville".
Faye White
Faye Deborah White (født 2. februar 1978 i Crawley, England) er en engelsk fotballspiller som spiller for fotballaget Arsenal LFC. Hun er også en kvalifisert manuellterapeut.
White er en del av Englands kvinnelandslag i fotball.
Arne Larsen Økland
Arne Larsen Økland (født 31. mai 1954 på Bømlo) er en norsk tidligere fotballspiller. Han var mange år proff i tysk og fransk fotball, og regnes som en av Norges beste spillere på slutten av 1970-årene og begynnelsen av 1980-årene. Han spilte 54 kamper og scoret 13 mål for det norske landslaget, og var blant annet med på seirene over England i 1981, Italia i 1985 (hvor Økland scoret det første målet ved å heade ballen etter å ha fått et innlegg fra Vidar Davidsen) og Argentina i 1986.
Historie
Økland startet sin toppseriekarriere i i 1976. Selv om Vard rykket ned, hadde Økland en svært vellykket sesong, med 11 seriemål og landslagsdebut. Året etter gikk han til, som han hjalp til seriesølv i 1980. Samme år ble han proff i tyske.
Økland gjorde stor suksess i tysk fotball. Kort tid etter overgangen fra Bryne scoret han hat-trick mot i en kamp som huskes best fordi Økland ble kreditert et fjerde mål, men var ærlig nok til å fortelle dommeren at ballen ikke hadde vært inne. Økland var tre sesonger i den tyske klubben, hvor han scoret 43 mål på 101 seriekamper. Han var deretter to år i franske Racing Club de Paris før han returnerte til Bryne i 1985.
Oppholdet i Frankrike ble ikke slik Økland hadde sett for seg, mye på grunn av treneren Viktor Zvunka og skader. Den første av de to sesongene han tilbragte i Frankrike endte med opprykk til den franske toppdivisjonen, mens den neste sesongen ble preget av måltørke og at han ikke kom overens med den nye treneren, Zvunka, som ble engasjert for å redde klubben fra nedrykk. Økland måtte etter hvert spille i 3. divisjon for B-laget.
Før han returnerte til hjemlandet og Jæren fikk han et tilbud om å spille for den tyske toppklubben Bayer Uerdingen i Bundesligaen. Økland valgte å avslå tilbudet, og reiste hjem til Norge i stedet.
I sin andre periode i Bryne hjalp Økland klubben til sitt første, og hittil eneste, trofé da jærbuene vant cupen i 1987. Etter cuptriumfen la Økland opp som spiller. Han ble senere assistenttrener for det norske landslaget og hovedtrener i og. Deretter ble han daglig leder i PAM AS, som var holdingselskap for pizzakjeden Dolly Dimple's, og var administrerende direktør for Viking fra mai 2012 til våren 2015.
Holmengrå fyr
Holmengrå fyr er et kystfyr i Fedje i Vestland. Fyret ligger rett nord for Fedje, ytterst i Fensfjorden som er innløpet til Statoil sitt oljeraffineri på Mongstad. Det markerer den sørlige avgrensningen av Sognesjøen, som strekker seg herfra og nord til munningen av Sognefjorden.
Klient-tjener
Klient–tjener er en IT-arkitektur (eller designmønster) som kjennetegnes med at ulike programvarekomponenter kommuniserer via et tydelig grensesnitt eller protokoll der den ene komponenten etterspør spesielle tjenester av den andre.
Holmengrå fyr
Fyret ble tent første gang i 1892. Fyret er et 35,5 meter høyt firkantet hvitt tårn med rød hatt. Det lyser med karakteristikk ISO WRG 6s og har en lysvidde på 13 – 10 M.
Klient-tjener
Klient-server-løsningene er spesielt vanlig når programmer kommuniserer via et datanettverk.
Holmengrå fyr
Fyret fikk tåkesignal i 1954 og ble elektrifisert i 1955. I 1975 ble det montert racon. Fyret ble automatisert og fraflyttet i 1989.
I dag er fyrvokterboligen innredet som ferieleilighet og som kan bookes for fyr-ferie.
Det har vært en rekke skipsforlis ved Holmengrå Fyr i nyere tid:
Siboniso Gaxa
Siboniso Gaxa (født 6. april 1984 i Durban i KwaZulu-Natal) er en fotballspiller fra Sør-Afrika som 2018 spiller for Ajax Cape Town. Han spiller vanligvis som høyreback. Han har stort sett spilt for klubber i Sør-Afrika, og har blitt seriemester der tre ganger, men spilte også to sesonger for belgiske Lierse.
Landslagskarriere
Gaxa fikk sin landslagsdebut under kvalifiseringen til VM 2006, mot den 4. juni 2005. Han var også på Sør-Afrikas lag under CONCACAF Gold Cup 2005, Afrikamesterskapet i fotball 2006 og Confederations Cup 2009.
Gaxa spilte alle tre gruppespillkampene for Sør-Afrika under fotball-VM 2010. Han ble deretter mindre benyttet på landslaget, og kvartfinalen i Afrikamesterskapet i fotball 2013 ble hans siste landskamp.
Mikojan-Gurevitsj MiG-29
Mikojan-Gurevitsj MiG-29 (NATO-kallenavn: Fulcrum) er et russisk to-motors jagerfly. Det ble utviklet tidlig på 1970-tallet og ble satt inn i tjeneste i 1983. Det er fremdeles i bruk i det russiske luftforsvaret samt i flere andre land.
Utvikling
Utviklingen av MiG-29 (i likhet med Sukhoj Su-27 «Flanker») ble påbegynt som følge av det amerikanske «FX» programmet. FX-programmet førte til de 4. generasjons jetjagerflyene: F-14, F-15, F-16 og F-18. På sovjetisk side ble det i stedet to "familier": MiG-29-familien og Su-27-familien.
MiG-29 skulle være et lett jagerfly, motstykket til F-16, mens Su-27 skulle være motstykket til de tunge, slik som F-14 og F-15.
Land som bruker eller har brukt MiG-29
Bangladesh, Bulgaria, Cuba, Eritrea, India, Irak, Iran, Jemen, Malaysia, Nord-Korea, Peru, Polen, Romania, Serbia, Slovakia, Syria, Tsjekkia, Tyskland og Ungarn, samt de tidligere sovjetrepublikkene Hviterussland, Kasakhstan, Moldova, Turkmenistan, Ukraina og Usbekistan.
De moldovske flyene har blitt solgt videre til utlandet. 21 av disse ble solgt til USA for evaluering. Det er antatt at de fleste av disse er skrotet, selv om en rekke av dem er utstilt eller lagret ved flere museer. Tyskland solgte sine til Polen. I 2022 ønsket Polen å overdra sine fly til USA for videre distribusjon til Ukraina, som på det tidspunktet var invadert av Russland.
Varianter
MiG-29 er blitt oppgradert til flere nye varianter. Disse er blitt kalt MiG-29K, MiG-29M, og MiG-35. Sistnevnte er det kun produsert ett eksemplar av.
Pachliopta aristolochiae
Pachliopta aristolochiae er en sommerfugl i familiegruppen svalestjerter. Den lever sørøst i Asia, fra India i vest.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Pachliopta aristolochiae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Atrophaneura aristolochiae Papilio aristolochiae Papilio diphilus Tros aristolochiae Pachlioptera aristolochiae A. a. camorta Moore A. a. sawi Evans A. a. kondulana Evans A. a. ceylonica Moore A. a. asteris (Rothschild, 1908) A. a. adaeus Rothschild A. a. goniopeltis (Rothschild, 1908) A. a. adamas Zinken A. a. antiphulus Fruhstorfer A. a. balinus Frushtorfer A. a. antissa Jordan A. a. lombockensis Rothschild A. a. austrosundanus Rothschild A. a. floresianus Rothschild A. a. poseidippus Fruhstorfer A. a. interpositus Fruhstorfer, 1904
Mars Odyssey
Mars Odyssey er en amerikansk ubemannet romsonde som går i bane rundt Mars og observerer planeten. Den ble skutt opp 7. april 2001, og har kretset i bane rundt Mars siden 24. oktober 2001.
Mål
Fra Mars-bane skal Mars Odyssey undersøke overflaten og atmosfæren på Mars. Romsonden skal undersøke:
Oppdagelser
Fra sin bane rundt Mars har Odyssey gjort flere oppdagelser og observasjoner av Mars-overflaten.
2003
I mars 2003 kom bilder bilder tilbake av Gusev-krateret der Mars-roveren Spirit landet i 2003.
2006
I 2006 sendte romsonden bilder av Valles Marineris tilbake.
Tate Gallery
Tate Gallery er et nettverk bestående av fem gallerier i Storbritannia: Tate Britain (1897), Tate Liverpool (1988), Tate St Ives (1993), Tate Online (1998), Tate Modern (2000) og Tate in Space (2002), et prosjekt knyttet til Tate Online.
Det opprinnelige Tate Gallery, som ligger på Millbank i City of Westminster, London, ble grunnlagt av Henry Tate for penger han hadde tjent på sine sukkerraffinerier. Det begynte som en samling av britisk kunst, med fokus på moderne kunst, hvilket da det ble åpnet i 1897 betydde viktorianske kunstnere. Det utvidet etter hvert sin samling til å også omfatte utenlandsk kunst, samt at tidsrammen for den britiske samlingen ble utvidet slik at den strekker seg fra 1500 til i dag.
Alle galleriene i nettverket deler én samling. Den britiske og den moderne samlingen har siden 2000 vært utskilt i henholdsvis Tate Britain (det opprinnelige Tate Gallery) og Tate Modern. De andre galleriene har verker fra flere land og perioder utstilt.
Itaguara
Itaguara er en kommune i delstaten Minas Gerais i sørøstregionen av Brasil.
Ana-Maria Pavăl
Ana-Maria Pavăl (født 10. juli 1983) er en rumensk bryter som bryter i fristil. Hun representerte Romania under Sommer-OL 2008 der hun ble utslått i omspillet.
Laila Yrvum
Hun ga ut Gia som betyr «Syng» på romani (Grappa, 2000). Med Lasse Johansen utkom boka Viser fra et folk på vandring med 53 viser (Musikk-huset forlag, 2003). Det seneste er Se min ild (Grappa, 2006) med musikerne Tom Steinar Lund, Oluf Dimitri Røe, Leiv Solberg, Andreas Aase, Ånon Egeland, Thomas Henriksen, Einar Olav Larsen, Gjermund Larsen, datteren Christin Andersen Leine og Øystein Sandbukt.
Hun leder også sitt Maria Yrvum Band med Røe, Solberg og Sandbukt. Med Helge Husby på fiolin har hun turnert med fremføringen Et kulturfolk på vanding. Hun har også reist med prosjektet Reise uten ende og spilt i Karoline Frogners dokumentarfilm Tradra – i går ble jeg tater (2004). Hun spiller taterkvinnen «Line» i Barfotjenta (2006).
Yrvum har aner fra Tynset og Gyl på Nordmøre, deriblant musikerne Karl Johansen Rosenberg (Fant-Karl) (ca.1775-ca.1855), Karl Fredrik Andreassen (Spel-Fredrik) (1844–1920). Hun er beslektet med musikerne Hilmar Alexandersen og Nils Bakke. Yrvum er oppvokst på Raufoss og bosatt i Moss.
Itaipé
Itaipé er en kommune i delstaten Minas Gerais i sørøstregionen av Brasil.
Stortingets samferdselskomité (2001–2005)
Samferdselskomitéen er en fagkomité på Stortinget. Den behandler bl.annet saker relatert til samferdsel, post og telekommunikasjon.
Komitéen består av 15 stortingsrepresentanter.
Little Wing
«Little Wing» er en sang skrevet og fremført av Jimi Hendrix, fra albumet Axis: Bold as Love fra 1967.
«Little Wing» er regnet for å være en av de mest covrede sangene i det tyvende århundre, så vel som en av Hendrix' beste. Artister som har spilt inn en versjon av sangen er: Stevie Ray Vaughan, Sting, The Corrs (med The Chieftains), Pearl Jam, Metallica, Eric Clapton, Charly Garcia, Gil Evans, Kingston Wall, Pantera, Concrete Blonde, Steve Vai, Skid Row, Monte Montgomery, Sepultura, John Mayer, Bad Haggis, Widespread Panic, Derek and the Dominos, Marius Müller og Kirk Hammett
Lillomarka Skiklubb
Lillomarka Skiklubb (stiftet 25. april 2007) er et idrettslag etablert av skigruppene i idrettslagene SF Grei, Grorud IL og Linderud IL. Klubben er knyttet til løypenettet i Lillomarka nord i Oslo. Hjemmearena er Lillomarka Arena.
Olga Smirnova
Olga Smirnova (født 11. mai 1979) er en kasakhstansk bryter som bryter i fristil. Hun representerte Kasakhstan under Sommer-OL 2008 der hun ble utslått i omspillet.
Mikojan-Gurevitsj MiG-31
Utvikling
På starten av 1970-tallet ble det klart at den sovjetiske avskjæringsjageren MiG-25 var utdatert i forhold til tilsvarende NATO-fly. En erstatning for denne ble da utviklet, og 16. september 1975 fløy for første gang prototypen til det som senere skulle bli MiG-31. I 1979 ble modellen satt i serieproduksjon, og i 1982 ble den satt i operativ tjeneste. Det første bildet av flyet ble tatt av en norsk pilot over Barentshavet i 1985.
Beskrivelse
MiG-31 er et tomotors jetfly, med en besetning på to. I tillegg til piloten er det en våpensystemoffiser i baksetet. MiG-31 er 22,69 meter lang, og har et vingespenn på 13,36 meter. Vekten av flyet tomt er 21 820 kg – med våpen veier flyet 41 000 kg. Flyet har et fart på 1 500 km/t ved havoverflaten, og 2 800 km/t i marsjhøyde. Det har en rekkevidde på 720 km.
MiG-31 er bevæpnet med én 23 mm kanon, samt fire missiler av typen Vympel R-33. I tillegg er det plass til en av følgende kombinasjoner: To Bisnovat R-40-missiler, fire Molniya R-60-missiler eller fire Vympel R-77-missiler.
Produksjon og tjeneste i dag
Omtrent 500 MiG-31 ble produsert før Sovjetunionens fall. Av disse er ca. 300 fortsatt i aktiv tjeneste i det russiske flyvåpenet, i tillegg til 20 som er i kasakhstansk eie.
Etter 1991 opphørte produksjonen av flyet. Dessuten ble det ikke lenger produsert reservedeler til flyet. Mange skvadroner var derfor ikke operative, i 1996 var bare 20 % av flyene i russisk tjeneste klare til strid.
Tom Clancy’s Rainbow Six: Critical Hour
Tom Clancy's Rainbow Six: Critical Hour er et taktisk skytespill utviklet av Red Storm Entertainment, utgitt våren 2006 til Xbox og PlayStation 2. Critical Hour er det femte fulle spillet i Rainbow Six-serien.
Critical Hour er mer taktisk enn det foregående spillet i serien, Rainbow Six: Lockdown, som fikk sterk kritikk for å være for arkadepreget for den ellers meget realistiske serien. I Rainbow Six-serien styrer spilleren et antiterrorlag i aksjon, inspirert av boken Rainbow Six av den amerikanske forfatteren Tom Clancy.
Critical Hour er imidlertid også blitt sterkt kritisert. Blant annet er seks av syv av brettene gamle, fra andre spill i serien, og mange andre aspekter ved spillet antyder at det kan ha vært hastig laget.
Fylkesvei 3612
Fylkesvei 3612 går mellom Brattåsen (Homborsund) og Bufjord i Grimstad kommune. Veien er 1,8 km lang.
Frem til 2019 hadde veien betegnelsen fylkesvei 39 (Aust-Agder).
Øraveien (Oslo)
Øraveien (1, 2A–6) er en vei på Røa i bydel Vestre Aker i Oslo. Den går fra Finnhaugveien til Kristian Auberts vei.
Veien fikk navn i 1936 etter Melumsøra i Lysakerelva, like vest for veien.
Stortingets sosialkomité (2001–2005)
Sosialkomitéen er en fagkomité på Stortinget. Den behandler bl.annet saker relatert til sosiale formål og helsevern.
Komitéen består av 14 stortingsrepresentanter.
Millenium (album)
Millenium er debutalbumet til det amerikanske heavy metal-bandet Millenium.
Albumet ble gitt ut på Frontiers Records i 1997.
Royal Rumble
Royal Rumble er en kamp mellom 30 fribrytere tatt fra ECW, Raw og SmackDown!. I 2011 var 40 fribrytere med. Vinneren av Royal Rumble får en mulighet til å kjempe mot mesteren på WrestleMania og ta fra ham beltet. Det hele starter med at fribryterne trekker et nummer fra 1-30 der 30 er det beste nummeret og 1 det dårligste. De som får 1 og 2 er de to første som kommer in i kampen. Fra og med de har startet, kommer det en ny fribryter hvert nittiene sekund. Først 3, så 4 og så videre.
Royal Rumble er en elimineringskamp der den som blir kastet over det øverste tauet på kanten av ringen så begge bena treffer bakken, blir eliminert. Den som står igjen til slutt har vunnet.
I 2018 fikk kvinnene sin egen Royal Rumble. Som går ut på akkurat det samme som mennene sin.
Stortingets utenrikskomité (2001–2005)
Utenrikskomitéen er en fagkomité på Stortinget. Den behandler bl.annet saker relatert til utenrikske forhold og utviklingshjelp.
Komitéen består av 15 stortingsrepresentanter.
GC Rieber
GC Rieber er et privateid selskap som utøver eierskap overfor et utvalg av kjernevirksomheter. Forretningsområdene er konsentrert rundt områdene industri, shipping og eiendom. GC Rieber ble stiftet i 1879 innen handel med huder og skinn, og er deretter blitt utviklet i fire generasjoner både gjennom egen vekst og gjennom kjøp og salg av virksomheter.
Konsernet opererer så vel lokalt som internasjonalt, primært i bedriftsmarkedene. Hovedkontoret ligger i Bergen. Administrerendende direktør er Paul-Christian Rieber.
Itajubá
Itajubá er en kommune i delstaten Minas Gerais i sørøstregionen av Brasil.
Lindencrones palé
Lindencrones palé er et palé som ligger i Bredgade 26, Frederiksstaden i København.
Etter Lindencrones død fikk paleet flere forskjellige eier. Det tilhørte først Christian Raben og etter hans død i 1838 ble det overtatt av en seilduksfabrikant. Etter flere skiftende eierforhold kjøpte den britiske dronning Victoria paléet i 1898 og det ble benyttet som ambassade og ambassadørbolig inntil slutten av 1970-tallet. Bygningen ble fredet i 1983.
I 2003 ble paléet kjøpt av forretningsmannen Troels Holch Povlsen og det gjennomgikk noen år senere en omfattende restaurering.
Østbakken (Oslo)
Østbakken (1–5B, 4–10) er en vei i Ullernåsen i bydel Ullern i Oslo. Den går fra Hoffsjef Løvenskiolds vei til Øvre Ullern terrasse
Navnet ble vedtatt i 1942.
Pakistansk rupi
Pakistansk rupi (urdu: روپیہ; ISO 4217:PKR) er valutaen som benyttes i Pakistan, og den har symbolet Rs. Rupien ble satt i sirkulasjon etter at landet ble uavhengig fra den britiske kolonien India i 1947. De første månedene etter at de ble selvstendige, ble det brukt indiske mynter og sedler med «Pakistan» stemplet på. Nye mynter og sedler ble utstedt i 1948.
U.S. Customs and Border Protection
Grader og distinksjoner
Customs and Border Protections feltetat har følgende grader og distinksjoner:
Itamarandiba
Itamarandiba er en kommune i delstaten Minas Gerais i sørøstregionen av Brasil.
Babusjkin
Babusjkin (russisk: Ба́бушкин) er en by i Republikken Burjatia i Russland. Den ligger ved sørbredden av Bajkalsjøen, rundt 120 km vest for Ulan-Ude. Innbyggertall: 4 953 (folketelling 2002).
Byen ble grunnlagt i 1892 som poststasjonen Mysovaja (russisk: Мысовая). Navnet ble i 1941 endret til Babusjkin til ære for den sovjetiske revolusjonære Ivan Babusjkin, som ble arrestert og henrettet ved Mysovaja-stasjonen i 1906.
Østbyfaret (Oslo)
Østbyfaret (1–43B, 2A–26) er en vei på Ulsrud i bydel Østensjø i Oslo. Den går fra Kringkollen til Aagots vei.
Naven ble vedtatt i 1938 og henspiller på at veien ligger i østre del av «villabyen» Ulsrud.
Veien har bl.a. tre rekkehus i OBOS-borettslaget Østbyfaret (ark. Tom Brede Anzjøn, fullført 1966).
Toleranse (andre betydninger)
Toleranse kan bety
Harald Børsting
Harald Børsting (født 4. oktober 1952 i Skive i Danmark) er formann for dansk LO.
Harald Børsting har vært aktiv i fagbevegelsen siden 1974, hvor han første gang ble tillitsmanm på fiskefabrikken Priess & Co i Glyngøre. Virksomheten er senere blitt en del av Royal Greenland. I 1980 ble han avdelingsformann i SiD i Nordsalling, og i 1983 ble han opplysningskonsulent i SiD. Han ble i 1989 utdannelsessekretær samme sted. I 1995 kom han inn i ledelsen av dansk LO som sekretær og forretningsutvalgsmedlem. Siden 2003 har han vært medlem av den daglige ledelse og hovedbestyrelsen.
Harald Børsting har siden 1980-tallet særlig arbeidet med arbeidsmarked og sysselsetting, og siden 1995 har han spilt en stor rolle i forhandlingene om arbeidsmarkedsreformer, først i 1998 under den daværende SR-regjering og senest i 2002 under VK-regjeringen.
I mange år har Børsting dessuten vært formann for Arbejdermuseet og Arbejderbevægelsens Bibliotek og Arkiv, ABA.
Ved LOs kongress i 2007 ble Harald Børsting valgt som ny formann efter Hans Jensen.
Alex Scott
Alexandra Virina «Alex» Scott (født 14. oktober 1984 i London, England) er en engelsk kvinnelig fotballspiller som spiller for fotballaget Boston Breakers. Scott er en del av Englands kvinnelandslag i fotball.
Alexandra Scott er i samarbeid med Kingston College og Puma grunnleggeren av The Alex Scott Academy, for kvinnelige fotballspillere i alderen 16–19 år.
Olaj Johan Olsen
Olaj Johan Olsen (født 6. april 1851 i Bergen, død 16. juni 1920) var en norsk embetsmann og statsråd for Venstre.
Olsen hadde stilling som jurist i statsadministrasjonen.
Han var statsråd i 1888–89, dels justisminister, dels finansminister. Deretter var han amtmann i Nordre Bergenhus amt (Sogn og Fjordane) fram til 1902, med unntak av perioden 1896–98, da han var tilbake som regjeringsmedlem, først i statsrådsavdelinga i Stockholm, deretter i Indredepartementet. I 1902 blei Olsen utnevnt til borgermester i Bergen.
Olsen hadde seks barn med kona Gudny Meinich (1866–1948):
Adrian Smith
Adrian Frederick Smith (født 27. februar 1957) er en av tre gitarister i det britiske heavy metal-bandet Iron Maiden. Han erstattet Dennis Stratton i slutten av 1980, akkurat tidsnok til bandets andre album Killers (1981).
Smith begynte å spille gitar etter å ha blitt inspirert av kameraten Dave Murray, som han kjøpte sin første gitar av. De to dannet bandet Stone Free, men det tok ikke lang tid før de begge var i andre band. Murray havnet etter hvert i Iron Maiden, mens Smith havnet i Urchin. Han fulgte etter Murray og startet i Maiden fem år senere.
Smith har vært en aktiv låtskriver i Iron Maiden og bidro mye til bandets suksess på 1980-tallet. Etter Seventh Son of a Seventh Son (1988) startet han imidlertid sitt eget band, Psycho Motel. I tillegg slapp han et soloalbum i 1990, Silver and Gold. I 1990 sluttet han i Iron Maiden. På slutten av 1990-tallet bidro han som gitarist på to av Bruce Dickinsons soloalbum, og sammen med Dickinson returnerte han til Iron Maiden i 1999.
Utstyr
Smith har brukt mange gitarer. I de tidlige årene brukte han en Les Paul Goldtop 65', en Ibanez Destroyer og en Dean. I de siste årene (før gjenforeningen) brukte han en Lado Earth og sin Jackson med innebygd synth. Han har holdt seg til Stratocaster live, men har begynt og gå over til en Gibson SG som han også brukte i 1983.
Dunlop Wah Controller Yamaha MFC10 Midi Foot Controller Digitech Whammy Pedal Ibanez TS-9 Tube Screamer Mike Hill B.I.S. Isolation Box
To Marshall 30th Anniversary 6100LM 100-Watt All-Tube Heads
Over the Hills and Far Away
«Over the Hills and Far Away» er en sang av den nordirske gitaristen Gary Moore, først utgitt som singel i 1986. Den er på albumet Wild Frontier.
Sangen er en hardrock-sang med sterk innblanding av keltisk folkemusikk. Det er stor bruk av strykere i sangen, som spiller sammen med gitaren. Gitarspillingen er veldig rask.
Det er den Gary Moore-sangen som både har fått høyst listeplassering i Norge (1 plass), og den som har vært lengst på listen (13 uker).
Det er også både en Led Zeppelin-sang og en irsk folkemelodi med samme tittel, men det er ikke samme sangen.
Tekst
Teksten omhandler en mann som har begått et ran. Han blir pågrepet av politiet, og får høre at han er mistenkt for ran. Mannen tør ikke å si hvor han var når ranet skjedde fordi han da var med kona til bestevennen. En dag vil de igjen være sammen, og være i hverandres armer igjen. I ti lange år skal han telle dagene.
Nightwishs versjon
Det finske power metal/symfonisk metal-bandet Nightwish ga i 2001 ut en coverversjon av «Over the Hills and Far Away». Den ble utgitt på en EP, som er bandets eneste EP, på Spinefarm og Drakkar. Nightwishs versjon har et høyere tempo på trommene enn originalen. Denne versjonen ble sunget med høye opera-vokaler. I tillegg var alle gitarsoloene erstattet med keyboard.
Gorkha
Gorkha var opprinnelig en bystat nordvest for Katmandu. Fra 1769 til 1930 var det også det offisielle navnet på staten Nepal.
Over the Hills and Far Away
Nightwishs versjon
Nightwishs bassist Sami Vänskä forlot bandet etter produksjonen av dette albumet, på grunn av musikalske uenigheter mellom han og Tuomas Holopainen. Sami ble erstattet av Marco Hietala.
Gorkha
Staten har gitt navnet til det moderne Gorkha-distriktet.
Den opprinnelige Gorkha by er et viktig historisk minnesmerke og turistmål.
Navnet stammer fra en hinduisk krigerhelgen, Gorakshanath. Det hinduiske Shah-dynastiet var på 1500-tallet erobret staten disipler av Gorakshanath og ga staten navn etter ham.
Kong Prithvi Narayan Shah brukte på midten av 1700-tallet Gorkha som utgangspunkt for et felttog for å ta et stort antall lignende småstater i vest og øst. Hans etterfølgere erobret en stripe land mellom slettene i India og høyfjellet i Tibet fra grensen mot Kashmir i vest til Bhutan i øst. Dette regnes som grunnleggelsen av den moderne nepalske staten.
Under Rana-dynastiet ble landsnavnet i 1930 endret til Nepal for å knytte an til tradisjonene i den høykulturelle Katmandudalen eller Nepal-dalen, der statens hovedstad har ligget siden 1700-tallet.
Gorkha har gitt navn til de engelske gurkhasoldatene. Da engelskmennene i India begynte å rekruttere soldater fra Nepal ble de oppkalt etter landet, som de på engelsk stavet som Gurkha. (India, som også har rekruttert soldater fra Nepal, bruker derimot den riktige stavemåten, og kaller dem Gorkha-soldater.)
Det historiske Gorkha ligger i det moderne Gorkha-distriktet, i Ghandaki sonen i Vestregionen, vel 10 norske mil nordvest for Katmandu. Det er vanlig å besøke Gorkha by – som er et berømt eksempel på newar-arkitektur – på reiser fra Katmandu til Pokhara.
Severobajkalsk
Severobajkalsk ble grunnlagt i 1974 i forbindelse med byggingen av Bajkal-Amur-jernbanen (BAM). Den fikk innvilget bystatus i 1980.
Lasha Gogitadze
Lasha Gogitadze (født 4. juni 1987) er en georgisk bryter som bryter i fristil. Han representerte Georgia under Sommer-OL 2008 der han ble utslått i omspillet.
Severobajkalsk
Byens hovednæringsveier er transport, treforedling, fiskeri og fiskeindustri.
Paulo António de Carvalho e Mendonça
Paulo António de Carvalho e Mendonça (født 1702 i Lisboa i Portugal, død 17. januar 1770 i Lisboa) var en av Den katolske kirkes kardinaler.
Han var bror til Sebastião de Carvalho e Melo, markien av Pombal, statsminister i Portugal (1756–1777).
Han ble kreert til kardinal in pectore den 18. desember 1769 av pave Klemens XIV, publisert i Roma i januar 1770 – noen dager etter sin død, som ennå ikke var kjent i Roma.
Itambacuri
Itambacuri er en kommune i delstaten Minas Gerais i sørøstregionen av Brasil.
Ion Panait
Ion Panait (født 5. mai 1981) er en rumensk bryter som bryter i gresk-romersk-stil. Han representerte Romania under Sommer-OL 2008 der han ble utslått i omspillet.
Shanan vannkraftverk
Shanan-demningen er en demning med et vannkraftverk i Brot-elva, delstaten Himachal Pradesh i det nordlige India. Installert effekt er 110 MW. Kraftanlegget ble påbegynt i 1922 og stod ferdig i 1932 med utvidelser i 1983.
Henrik Gøye
Henrik Gøye til Skørringe og Tureby (født 16. juni 1562, død 28. september 1611) var en dansk adelsmann.
Han var sønn av Eskil Gøye til Skjørring og Sibylle Gyldenstierne, og ble født på Nyborg slott, hvor faren var lensmann. Han gikk på Herlufsholm skole, og i 1579 var han immatrikulert på Universitetet i Rostock. Siden fulgte han med Steen Maltesen Sehested til Nederlandene, hvor han tjente 3 år i krigen.
I 1590 ble han tilsagt til å følge kong Frederik IIs datter frøken Elisabeth til Braunschweig, da denne skulle giftes med hertug Henrik Julius af Braunschweig-Wolfenbüttel. I 1611 ble han innkalt til personlig tjeneste under den sjællandske fane i den nylig utbrutte Kalmarkrigen, men vendte syk tilbake og døde samme år i København.
Han giftet seg 13. august 1598 i Malmø med Birgitte Brahe som var datter av riksråd Axel Brahe til Elved. Hun fødte ham 10 barn, deriblant sønnene Falk og Otte Gøye, samt døtrene Anne og Mette.
Sigrun Loe Sparboe
Sigrun Loe Sparboe (født 28. november 1983 i Harstad) er en norsk låtskriver og sanger. Hun er tidligere kjent fra gruppen Sigrun & The Kitchen Band.
Sparboe slapp sitt første album som soloartist, Uten at du vet om det, 23. oktober 2013. Plata debuterte samme uke på VG-lista som nummer 27, og høstet gode kritikker. Musikknyheter.no opptalte plata som «Vidunderlig visemelankoli». Hun inngikk kontrakt med plateselskapet Grappa Musikkforlag, og i september 2015 ga hun ut sitt andre soloalbum Vindfang. I NRKs musikkprogram Norsk på norsk ga anmelderen platen terningkast 5, mens nettstedet Musikknyheter ga platen 9 av 10 kuler. I mars 2016 mottok hun NOPAs tekst- og musikkpris i «åpen klasse 2015», for verket Andre Klær. Hun fikk Ole Vig-prisen i 2018.
SA-Stabschef
SA-Stabschef («stabssjef i SA») var den nest høyeste paramilitære grad i det tyske nazistpartiets Sturmabteilung (SA) fra 1931 til 1945. Ettersom Adolf Hitler i 1930 utnevnte seg selv til Oberste SA-Führer, var ikke organisasjonens øverstkommanderende lenger i stand til å styre SA fra dag til dag. Rangen Stabschef ble derfor innført, og den som hadde den var den faktiske leder av SA.
Kun tre personer hadde graden Stabschef:
Graden ble regnet som likeverdig med generalfeltmarskalk i Wehrmacht.
Insignier
De tidligste insignier for graden bestod av et eikeløv på jakkeslaget. Ernst Röhm bar dette i begynnelsen av sin tid som Stabschef. Etter hvert økte hans autoritet, og dette gjenspeiles i at han fra midten av 1931 begynte å bære to eikeløv, og senere tre.
Fra 1933 bestod insigniene av to korslagte lanser omkranset av en halvsirkel av eikeløv. I 1934 ble de endret igjen, til et trebladet eikeløv med en krans av eikeløv rundt, tilsvarende insigniene til Reichsführer-SS.
Darkhan Bajakhmetov
Darkhan Arğynuly Bajakhmetov (kasakhisk: Дархан Арғынұлы Баяхметов, født 21. august 1985) er en kasakhstansk bryter som bryter i gresk-romersk-stil. Han representerte Kasakhstan under Sommer-OL 2008 der han ble utslått i omspillet.
Anandpur Sahib-demningen
Anandpur Sahib-demningen er en demning med et vannkraftverk i Sutlej-elva, delstaten Punjab i det vestlige India. Installert effekt er 134 MW. Kraftanlegget ble påbegynt i 1975 og stod ferdig i 1985. Årsproduksjonen er 1,07 TWh.
Queensland Museum
Queensland Museum er delstatsmuseum for den australske delstaten Queensland. Museet har fem avdelinger, to i Brisbane (South Brisbane og Woolloongabba) og delstatens regionale sentere Ipswich, Toowoomba og Townsville (ref). Museet mottar bevilgningene sine fra delstatsmyndighetene i Queensland.
Historikk
Queensland Museum ble grunnlagt av Queensland Philosophical Socitiy 20. januar 1862. I den første tiden hadde museet flere midlertidige hjem i Brisbane, blant annet The Old Windmill (1862–1869), Parliament House (1869–1873) og General Post Office (1873–1879). Museets første profesjonelle kurator var Karl Theodor Staiger.
I 1879 sto en ny museumsbygning klar i William Street i Brisbane som var museets hjem frem til det flyttet inn i Exhibition Hall (nå kalt Old Museum) på Gregory Terrace i Brisbane forstaden Bowen Hills i 1899.
I 1986 flyttet museet til Queensland Cultural Centre på South Bank ved siden av Queensland Art Gallery.
Utstillinger
En av utendørs utstillingene er Dinosaur Garden med fullskala modeller av Tyrannosaurus rex og Triceratops dinosaurene. Museet har også utstilt «Mephisto», det eneste originale eksemplaret av den tyske første verdenskrigs stridsvognen A7V. Stridsvognen ble erobret av australske styrker under det andre slaget ved Villers-Bretonneux under første verdenskrig. Den australske flypioneren Herbert Hinklers Avro Avian er også utstilt.
Undermuseer
I 1987 besluttet museet at de trengte mer plass for å utstille sin samling av hestedrosjer og kjerrer og åpnet Cobb & Co Museum i Toowoomba. Museum of Tropical Queensland er et undermuseum i Townsville.
Mahi Bajaj-demningen
Mahi Bajaj-demningen er en demning med et vannkraftverk i Mahi-elva, delstaten Rajasthan i det vestlige India. Installert effekt er 140 MW. Kraftanlegget ble påbegynt i 1972 og stod ferdig i 1989.
Ljungby kommune
Ljungby kommune er en kommune i Kronobergs län i landskapet Småland i Sverige. Kommunen har grenser til nabokommunene Alvesta, Älmhult og Markaryd i Kronborgs län, Laholm, Halmstad og Hylte i Hallands län og Gislaved og Värnamo i Jönköpings län. Kommunens administrasjonssenter ligger i Ljungby.
Geografi
Store områder med skogskledd morenemark og mange innsjøer og myrer. I vest omfatter kommunen store deler av Sveriges 10. største innsjø, Bolmen. Innlandsøya Bolmsö i Bolmen er Smålands største øy. I øst ligger innsjøen Möckeln på grensa mot nabokommunen Älmhult. Elva Lagan renner gjennom kommunen fra nord til sør.
E4 og Riksväg 25 går gjennom kommunen.
Tettsteder
Ljungby kommune har åtte tettsteder. I tabellen oppgis antall innbyggere per 31. desember 2010.